CELEX: 62011CA0166
Language: sl
Date: 2012-03-01 00:00:00
Title: Zadeva C-166/11: Sodba Sodišča (peti senat) z dne 1. marca 2012 (predlog za sprejetje predhodne odločbe Audiencia Provincial de Oviedo – Španija) – Angel Lorenzo González Alonso proti Nationale Nederlanden Vida Cia De Seguros y Reaseguros SAE (Varstvo potrošnikov — Pogodbe, sklenjene zunaj poslovnih prostorov — Direktiva 85/577/EGS — Področje uporabe — Izključitev — Zavarovalne pogodbe, vezane na naložbe)

21.4.2012   
            
            
               SL
            
            
               Uradni list Evropske unije
            
            
               C 118/7
            
         Sodba Sodišča (peti senat) z dne 1. marca 2012 (predlog za sprejetje predhodne odločbe Audiencia Provincial de Oviedo – Španija) – Angel Lorenzo González Alonso proti Nationale Nederlanden Vida Cia De Seguros y Reaseguros SAE
   (Zadeva C-166/11) (1)
   
   (Varstvo potrošnikov - Pogodbe, sklenjene zunaj poslovnih prostorov - Direktiva 85/577/EGS - Področje uporabe - Izključitev - Zavarovalne pogodbe, vezane na naložbe)
   2012/C 118/11
   Jezik postopka: španščina
   
      Predložitveno sodišče
   
   Audiencia Provincial de Oviedo
   
      Stranki v postopku v glavni stvari
   
   
      Tožeča stranka: Angel Lorenzo González Alonso
   
      Tožena stranka: Nationale Nederlanden Vida Cia De Seguros y Reaseguros SAE
   
      Predmet
   
   Predlog za sprejetje predhodne odločbe – Audiencia Provincial de Oviedo – Razlaga člena 3(2)(d) Direktive Sveta z dne 20. decembra 1985 za varstvo potrošnika v primeru pogodb, sklenjenih zunaj poslovnih prostorov (85/577/EGS) (UL, posebna izdaja v slovenščini, poglavje 15, zvezek 1, str. 262) – Pogodba, sklenjena zunaj poslovnega prostora, ki nudi življenjsko zavarovanje v zameno za mesečno plačilo premije, ki se vlaga v različne naložbene produkte istega podjetja
   
      Izrek
   
   Pogodba, sklenjena zunaj poslovnih prostorov, s katero se ponuja življenjsko zavarovanje proti plačilu mesečne premije, ki se v različnih deležih uporabi za naložbe s fiksnim donosom, naložbe z variabilnim donosom in finančnonaložbene produkte družbe pogodbenice, v skladu s členom 3(2)(d) Direktive Sveta z dne 20. decembra 1985 za varstvo potrošnika v primeru pogodb, sklenjenih zunaj poslovnih prostorov (85/577/EGS), ne spada na področje uporabe te direktive.
   
      (1)  UL C 173, 11.6.2011.